Publication: Magyar Közlöny
Issue: MK-2008-191 (Year: 2008, Number: 191)
Era: 2004-2010
Section: 1993. évi LXXIX. törvény 95/C. §-ának (6) bekezdése
Paragraph Index: 319

62. § Az Ámr. 162/A. §-ának (1) bekezdése helyébe a következõ rendelkezés lép: „(1) A feladatfinanszírozás körébe nem tartozó fejezeti kezelésû elõirányzat terhére kiírt pályázatokról, vagy a nem pályázati úton odaítélt támogatások, egyéb más kötelezettségvállalások esetében a kötelezettségvállalásról (a továbbiakban: kötelezettségvállalás) az irányító szerv e rendelet 14. számú mellékletében meghatározott formában a pályázat kiírását, illetve a kötelezettségvállalást követõ 5 munkanapon belül köteles adatot szolgáltatni az Igazgatóság részére. Kivételt képeznek ez alól az európai uniós támogatásokkal megvalósuló programokhoz – beleértve az ezekhez a programokhoz szükséges kötelezõ saját erõt biztosító központi költségvetési elõirányzatot – és a normatív alapon igénybe vett elõirányzatokhoz kapcsolódó kötelezettségvállalások.”

Source: https://magyarkozlony.hu/hivatalos-lapok/c4b56efe351ebcc60436c721a22ba7983ed6e587/dokumentumok/ffb6b9d278aaccc28f33d4c4ae8c451b158abf8a/letoltes